Միքայել Պողոսյան (դերասան)

**Միքայել Մովսեսի Պողոսյան** (), դերասան, սցենարիստ, ռեժիսոր, երգիչ, պրոդյուսեր, ՀՀ ժողովրդական արտիստ (2015)։

## Կենսագրություն
Ծնվել է 1954 թվականին Երևանում։ 1971 թվականին ընդունվել է Երևանի գեղարվեստի ուսումնարանի կերամիկայի բաժինը։ 1979 թվականին ավարտել է Երևանի գեղարվեստա-թատերական ինստիտուտի երաժշտական թատրոնի դերասանական ֆակուլտետը։ 1976-1991 թվականներին աշխատել է Երևանի Կամերային թատրոնում, 1978-1992 թվականներին եղել է «Հայֆիլմ» կինոստուդիայի դերասան, 1982-1994 թվականներին խաղացել է Համազգային թատրոնում։ Հանդես է եկել «Պարոնայք, ամեն ինչ կործանվում է, բայց դեռ կարելի է ապրել և զվարճանալ», «Արալեզ», «Կամո», «Երևան - Լոս Անջելես - Երևան», «Խաթաբալադա», «Բարի գալուստ» և այլ ներկայացումներում։ Այժմ անկախ ստեղծագործող է։

## Մրցանակներ
2002 թվականին Մինսկի «Լիստոպադ» միջազգային կինոփառատոնում ճանաչվել է լավագույն դերասան, 2004 թվականին արժանացել է Armenian Music Awards-ի մրցանակին՝ լավագույն սկավառակի համար, 2005 թվականին՝ Արքայազն Քլաուսի մրցանակին (Նիդերլանդներ)՝ երգիծանքի միջոցով ժողովրդավարության զարգացմանը նպաստելու համար, 2012 թվականին որպես լավագույն դերասան («Երևան ջան»)՝ «Հայակ» մրցանակի։ Պարգևատրվել է ՀՀ մշակույթի նախարարության ոսկե մեդալով (2009), Թեքեյան մշակութային միության մրցանակով՝ լավագույն երգիծական դերակատարումների համար (2011)։ «Եթե բոլորը…» ֆիլմին շնորհվել է Երևանի «Ոսկե ծիրան» ՄԿՓ-ի «Հայկական համայնապատկեր» ծրագրի գլխավոր մրցանակը (2012)։ Այդ ֆիլմի գլխավոր դերակատարման համար Պողոսյանն արժանացել է նաև Բուխարեստի ՄԿՓ-ի մրցանակին (2012)։

## Ֆիլմացանկ
* Խոնարհվիր գալիք օրվան (1979, դեր., ռեժ.՝ Վ. Զաքարյան), (1980, կ/մ, դեր., ռեժ.՝ Գ. Մելքոնյան), 
* Ձնծաղիկներ և էդելվեյսներ (1982, դեր., ռեժ.՝ Լ. Գրիգորյան), 
* Վերջին կիրակին (1985, դեր., ռեժ.՝ Գ. Մելքոնյան), 
* Ծովափնյա արձակուրդ (1987, դեր., ռեժ.՝ Հ. Իսկուդարյան, Մ. Փանոսյան), 
* Օդապարուկի օրը (1987, դեր., ռեժ.՝ Գ. Մելքոնյան), 
* Մեզանից երեքը («Խոսք» նովելը, 1988, դեր., ռեժ.՝ Գ. Մելքոնյան), 
* Գաղտնի խորհրդականը (1989, դեր., ռեժ.՝ Ա. Այվազյան), 
* Քամին ունայնության (1990, դեր., ռեժ.՝ Հ. Խաչատրյան), 
* Ձայն բարբառոյ... (1991, դեր., ռեժ.՝ Վ. Չալդրանյան), 
* Ժամկետը՝ յոթ օր (1991, դեր., ռեժ.՝ Ա. Երնջակյան), 
* Երևան - Լոս Անջելես (1993, դեր., ռեժ.), 
* Պետք է հեռանալ (1993, դեր.), 
* Հարսնացուն Ջերմուկից (1997, դեր., ռեժ.՝ Ս. Բաբայան), 
* Խաթաբալադա (1997, դեր., ռեժ.՝ Ա. Սահակյան, Վ. Խաչատրյան), 
* Մեծապատիվ մուրացկաններ (1998, դեր., ռեժ.՝ Տ. Լևոնյան), 
* Երևան բլյուզ (1998, դեր., սց. հեղ., ռեժ.՝ Վ. Խաչատրյան), 
* Ուրախ ավտոբուս (2000, դեր., ռեժ.՝ Ա. Մկրտչյան), 
* Խենթ հրեշտակը (2001, դեր., ռեժ.՝ Ս. Բաբայան), 
* Լռության սիմֆոնիա (2000, ռեժ.՝ Վ. Չալդրանյան), 
* Երևան ջան (2002, պրոդ., դեր., ռեժ.՝ Գ. Մաշկարյանի հետ, սց. հեղ.՝ Ա. Ճգնավորյանի, Վ. Ստեփանյանի հետ), 
* Մեկ քայլ առաջ դեպի ետ (2003, դեր.), 
* Պարան (2007, կ/մ, դեր., ռեժ.՝ Ա. Սևադա, Հայաստան - ԱՄՆ), 
* Երեքը և փաթիլը (2007, դեր., ռեժ.՝ Պ. Բարդին, Մ. Մկրտչյան, Ռուսաստան), («Կապյուշոն» նովելը, դեր., 2008, ռեժ.՝ Վ, Խաչատրյան), 
* Welcome Papa (2009, դեր., ռեժ.՝ Վ. Խաչատրյան, Հայաստան - ԱՄՆ) 
* Տաքսի «Էլի լավ ա» (2008, դեր.), 
* Մաեստրո (2009, դեր., ռեժ.՝ Վիգեն Չալդրանյան), 
* Եթե բոլորը... (2012, դեր., պրոդ., սց. հեղ.՝ Թերեզա Վարժապետյանի հետ, ռեժ.՝ Նատալյա Բելյաուսկենե), 
* Կորած մոլորվածը Հայաստանում (2012, դեր., ռեժ.՝ Գ. Կիրակոսյան), 
* Անունս Վիոլա է (2012, դեր., ռեժ.՝ Ռուբեն Քոչար)։
* Երկրաշարժ (2016)

## Ծանոթագրություններ

## Արտաքին հղումներ
* Միքայել Պողոսյանի մասին imdb.com կայքում

Կատեգորիա:Հայ դերասաններ
Կատեգորիա:ՀՀ ժողովրդական արտիստներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Երևանի ավագանու 3-րդ գումարման անդամներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ սցենարիստներ
Կատեգորիա:Հայ ռեժիսորներ
Կատեգորիա:Հայ պրոդյուսերներ
Կատեգորիա:Հայ երգիչներ
Կատեգորիա:Հայ հումորիստներ